ANUNȚ PRIVIND DEMARAREA PROCESULUI DE SELECȚIE A MEMBRILOR COMISIEI DE ETICĂ UNIVERSITARĂ UMFCD 2024-2028

În conformitate cu articolul 162 din Legea învățământului superior nr. 199/2023 cu modificările și completările ulterioare, UMFCD anunță demararea procesului de selecție a membrilor comisiei de etică universitară pentru mandatul 2024-2028.

Conform aceluiași articol, din Comisia de Etică Universitară nu pot face parte persoane care dețin funcția de rector, președinte al senatului universitar, prorector, decan, prodecan, director general administrativ, director general adjunct administrativ, director de departament, director de filială, director de extensie, precum și director de unitate de cercetare-dezvoltare, de proiectare sau de microproducție în instituția de învățământ superior.

Comisia de Etică Universitară va fi formată din 7 membri, dintre care 5 cadre didactice/de cercetare titulare și 2 studenți membri ai Senatului universitar UMFCD.

Selecția membrilor va fi realizată de Consiliul de Administrație pe baza egalității de șanse și de gen, a expertizei prealabile, a prestigiului profesional și a neîncălcării normelor de etică și deontologie universitară.

Rugăm persoanele interesate să transmită un email însoțit de un CV la adresa cedu@old.umfcd.ro.

Termenul pentru depunerea candidaturilor este 1 Septembrie 2024, ora 24:00.

Vă mulțumim!

Articolul ANUNȚ PRIVIND DEMARAREA PROCESULUI DE SELECȚIE A MEMBRILOR COMISIEI DE ETICĂ UNIVERSITARĂ UMFCD 2024-2028 apare prima dată în umfcd.